પેટીએમ પરના ડેટા પ્રાઈવસી સંબંધી આક્ષેપોની શું છે સચ્ચાઈ?\nવડાપ્રધાન નરેન્દ્ર મોદી સાથે પેટીએમ કંપનીના સ્થાપક વિજય શેખર શર્મા

ગૂગલ અને ઝેરોક્ષ કોઈ વેબસાઈટ સર્ચ કે ફોટોકોપીના કામ માટે સમાનાર્થી શબ્દ કઈ રીતે બની ગયાં છે, તેની ગંભીર વિચારણા બાદ વિજય શેખર શર્માએ આ સૂત્ર બાબતે નિર્ણય લીધો હતો. 

જોકે, ડેટા પ્રાઈવસીના આક્ષેપોને પગલે સર્જાયેલા વિવાદને કારણે કેટલાક સવાલો ઉદ્ભવ્યા છે. 

શું છે વિવાદ?

વિજય શેખર શર્માના ભાઈ અજય શેખર શર્મા પેટીએમના સીનિઅર વાઈસ પ્રેસિડેન્ટ છે. 

એક મીડિયા કંપનીના સ્ટિંગ ઓપરેશનમાં અજય શેખર શર્મા ભારતીય જનતા પક્ષ (બીજેપી)ના માતૃ સંગઠન રાષ્ટ્રીય સ્વયંસેવક સંઘ (આરએસએસ) સાથેની તેમની નિકટતા બાબતે બડાશ મારતા જોવા મળ્યા હતા.

કાશ્મીરમાં પથ્થરમારાની ઘટનાઓ બની પછી પેટીએમના કાશ્મીરના યૂઝર્સના ડેટા વડાપ્રધાનની ઓફિસે કંપની પાસે માગ્યા હોવાનું પણ અજય શેખર શર્માએ સ્ટિંગ ઓપરેશનમાં જણાવ્યું હતું. 

તેના સંદર્ભમાં યુઝર્સના ડેટાની સલામતી બાબતે કેટલાક સવાલ ઉઠ્યા હતા. 

કાયદા અનુસારની ડેટા રિક્વેસ્ટ્સને બાદ કરતાં ત્રીજા પક્ષને કોઈ માહિતી આપી હોવાનો કંપનીએ એક ટૂંકા નિવેદનમાં ઇન્કાર કર્યો હતો.

શું તમે આ વાંચ્યું?

અજય શેખર શર્મા સંબંધે કોઈ સ્પષ્ટતા કરવામાં આવી ન હતી અને બીબીસીએ આ સંબંધે કરેલી વિનંતીનો પણ હજુ સુધી કોઈ જવાબ મળ્યો નથી. 

નેશનલ ડેમોક્રિટક અલાયન્સ (એનડીએ)ની કેન્દ્ર સરકાર પેટીએમની તરફેણ કરતી હોવાનો ટોણો કોંગ્રેસના પ્રમુખ રાહુલ ગાંધીએ પણ માર્યો હતો. આ પ્રકારના આક્ષેપો પહેલીવાર કરવામાં આવ્યા નથી. 

નોટબંધી અને પેટીએમની સફળતા

2016ના નવેમ્બરમાં નોટબંધીની જાહેરાતને પગલે દેશ દિગ્મૂઢ થઈ ગયો હતો, પણ પેટીએમને અણધાર્યો લાભ થયો હતો. 

કેશલેસ ટ્રાન્સઝેક્શન માટે 2010માં શરૂ કરવામાં આવેલી કંપની માટે રોકડ પરની ભારતીય ગ્રાહકોની નિર્ભરતાનો વિકલ્પ બનવાનું મુશ્કેલ સાબિત થયું હતું. 

છ વર્ષમાં લગભગ સવા કરોડ લોકો તેનો ઉપયોગ કરતા થયા હતા. કંપનીએ નાના દુકાનદારો તથા વેપારીઓમાં કેશલેશ ટ્રાન્ઝેક્શનનો આઈડિયા આગળ ધપાવ્યો હતો, છતાં તેનું વોલ્યુમ નીચું રહ્યું હતું. 

વાસ્તવમાં એક દિવસમાં ત્રીસ લાખ ટ્રાન્ઝેક્શન થયાં તેને મોટી સિદ્ધિ ગણવામાં આવી હતી અને કંપનીએ તેની ઊજવણી કરી હતી. 

જોકે, નોટબંધીની જાહેરાતના માત્ર ત્રણ જ મહિનામાં કંપનીના યૂઝર્સની સંખ્યામાં લગભગ 50 ટકા વધારો થયો હતો. 

કોઈની પાસે રોકડ ન હતી ત્યારે મધ્યમ અને ઓછી આવક ધરાવતા કમસેકમ 1 કરોડ 90 લાખ યૂઝર્સ પેટીએમ નેટવર્ક તરફ...\n\ntl;dr:
દેશમાં નોટબંધી લાદવામાં આવી પછી ટૂંક સમયમાં જ વિખ્યાત થયેલી કંપનીનું સૂત્ર 'પેટીએમ કરો' લોકજીભે ચડી ગયું હતું, પણ બહુ ઓછા લોકો જાણે છે કે કોઈપણ ઈલેક્ટ્રોનિક-વોલેટ ટ્રાન્ઝેક્શન માટે પેટીએમ સમાનાર્થી શબ્દ બની જાય એવું કંપનીના સ્થાપક વિજય શેખર શર્મા ઇચ્છતા હતા.